Diari Oficial de la Generalitat Valenciana


Sumari del DOGV 920, del 11-10-1988 (1988/812133)

RESOLUCIÓ de 30 de setembre de 1988, de la Direcció General de la Producció Agrària, de la Conselleria d'Agricultura i Pesca, per la qual es declara sotmesa a règim de casa controlada la marjal <<El Moro>>, de Sagunt (València).
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   920

Data del DOGV
:   11-10-1988

Secció del DOGV
:   ALTRES DISPOSICIONS

Número del document
:   1988/812133


Data del document
:   30-09-1988

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Anàlisi jurídica

Resolució de 30 de setembre de 1988, de la Direcció General de la Producció Agrària, de la Conselleria d'Agricultura i Pesca, per la qual es declara sotmesa a règim de caça controlada la marjal "El Moro", de Sagunt (València).  
La protecció, la conservació, el foment i l'aprofitament ordenat de la riquesa cinegètica de la marjal «El Moro», exigeix d'atorgar a aquesta zona un Règim especial de protecció mitjançant la figura de «terreny sotmés a Règim cinegètic de caça controlada».  
L'expedient s'ha sotmés a informació pública mitjançant la publicació de l'anunci al Butlletí Oficial de la Província (núm. 213 de 7 de setembre de 1988) i la fixació d'aquest al tauler d'anuncis de l'Ajuntament de Sagunt durant 20 dies.  
En atenció d'aquests motius, d'acord amb els articles 14 de la Llei de Caça, de 4 d'abril de 1970, i 16.2 del seu Reglament, de 25 de març de 1971, i fent us de les facultats que tinc atribuïdes, he resolt:  
Article primer  
Es declara terreny sotmés al Règim cinegètic de caça controlada la marjal «El Moro», situada al terme municipal de Sagunt (València), amb una superfície total de 800 ha i amb els límits definits pel perímetre que es delimita tot seguit: Desembocadura de la Gola de l'Estany. Segueix pel límit dels termes municipals de Sagunt i Puçol fins al punt 1.  
Punt 1: Coordinades UTM aproximades: 4388,70 nord, 73,70 est. Aquest punt se situa sobre el límit dels dos termes municipals anteriors i sobre la ratlla dels terrenys ocupats per l'empresa »Altos Hornos del Mediterráneo». Continua en línia recta pel límit dels terrenys esmentats en direcció aproximada nord-oest fins al punt 2.  
Punt 2: Coordinades UTM aproximades: 4390,75 nord, 733,40 est. Aquest punt se situa sobre el vèrtex nord-oest del polígon que limita els terrenys ocupats per l'empresa «Altos Hornos del Mediterráneo». Segueix en línia recta sobre el límit esmentat en direcció aproximada nord-est fins al punt 3.  
Punt 3: Coordinades UTM aproximades: 4392,45 nord, 735,95 est. Aquest punt s'ubica sobre el límit dels terrenys ocupats per l'empresa «Altos Hornos del Mediterráneo» i sobre el camí que uneix l'alqueria del Parrante amb l'alqueria de Sant Marc. Continua per aquest camí en direcció aproximada sud-est fins a la mar tot perllongant-ne l'últim tram 135 metres en línia recta. Des d'ací, es tanca el polígon fins al punt 1 per la línia de la costa.  
Article segon  
La durada d'aquesta declaració de terreny sotmés al Règim cinegètic de caça controlada serà de 10 anys, comptadors a partir de la data de la publicació d'aquesta Resolució. En finalitzar el susdit termini se'n podrà acordar una pròrroga.  
Article tercer  
L'administració d'aquest terreny sotmés a Règim cinegètic de caça controlada correspon a aquesta Direcció General mitjançant la Unitat Forestal dels Serveis Territorials de la Conselleria d'Agricultura i Pesca a València.  
Article quart  
A l'efecte del que s'ha disposat, aquesta Direcció General elaborarà un pla d'aprofitament cinegètic anual. Mentre no s'aprove aquest pla, l'exercici de la caga queda prohibit a la zona.  
DISPOSICIO FINAL  
Aquesta resolució entrarà en vigor el dia de la publicació al Diari Oficial de la Generalitat Valenciana.  
València, 30 de setembre de 1988.   
El Director General de la Producció Agrària:   
Gonzalo Casanova López.  
ANNEX  
Delimitació de la zona sotmesa a règim de caça controlada de la marjal el Moro  
Veure imatge